CELEX: 32021R1916
Language: hr
Date: 2021-11-03 00:00:00
Title: Uredba Komisije (EU) 2021/1916 оd 3. studenoga 2021. o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uvrštenja 4-amino-5-(3-(izopropilamino)-2,2-dimetil-3oksopropoksi)-2-metilkinolin-3-karboksilne kiseline na Unijin popis aroma (Tekst značajan za EGP)

4.11.2021   
               
               
                  HR
               
               
                  Službeni list Europske unije
               
               
                  L 389/11
               
            
         UREDBA KOMISIJE (EU) 2021/1916
         оd 3. studenoga 2021.
         o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu uvrštenja 4-amino-5-(3-(izopropilamino)-2,2-dimetil-3oksopropoksi)-2-metilkinolin-3-karboksilne kiseline na Unijin popis aroma
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani, te o izmjeni Uredbe Vijeća (EEZ) br. 1601/91, uredbi (EZ) br. 2232/96 i (EZ) br. 110/2008 te Direktive 2000/13/EZ (1), a posebno njezin članak 11. stavak 3.,
         uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
         budući da:
         
                     (1)
                  
                  
                     U Prilogu I. Uredbi (EZ) br. 1334/2008 utvrđen je popis aroma i izvornih sirovina Unije odobrenih za uporabu u i na hrani te uvjeti njihove uporabe.
                  
               
                     (2)
                  
                  
                     Provedbenom uredbom Komisije (EU) br. 872/2012 (3) donesen je popis aromatičnih tvari te je taj popis unesen u dio A Priloga I. Uredbi (EZ) br. 1334/2008.
                  
               
                     (3)
                  
                  
                     Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na inicijativu Komisije ili na temelju zahtjeva koji je podnijela država članica ili zainteresirana strana.
                  
               
                     (4)
                  
                  
                     Komisiji je 24. veljače 2015. podnesen zahtjev za odobrenje uporabe tvari 4-amino-5-(3-(izopropilamino)-2,2-dimetil-3oksopropoksi)-2-metilkinolin-3-karboksilne kiseline (FL br. 16.130) i jedne od njezinih soli, odnosno njezine hemisulfatne monohidratne soli, kao aromatičnih tvari u raznim vrstama hrane koje su u biti obuhvaćene nizom kategorija hrane iz Unijina popisa aroma i izvornih sirovina. Prema tom zahtjevu samo su ta tvar i njezina hemisulfatna monohidratna sol, ali ne i druge soli te tvari, namijenjeni dodavanju hrani kao aroma. Komisija je obavijestila Europsku agenciju za sigurnost hrane („Agencija”) i zatražila njezino mišljenje. Komisija je zahtjev stavila i na raspolaganje državama članicama na temelju članka 4. Uredbe (EZ) br. 1331/2008.
                  
               
                     (5)
                  
                  
                     Agencija je u mišljenju (4) donesenom 30. studenoga 2016. ocijenila sigurnost tvari i njezine hemisulfatne monohidratne soli kao FL br. 16.130. Napomenula je da je to tvar s osobinama koje mijenjaju okus te je zaključila da njezina uporaba kao i uporaba samo njezine hemisulfatne monohidratne soli na procijenjenoj razini unosa hrane ne dovode u pitanje sigurnost.
                  
               
                     (6)
                  
                  
                     S obzirom na mišljenje Agencije primjereno je odobriti uporabu tvari FL br. 16.130 i njezine hemisulfatne monohidratne soli kao aromatičnih tvari u navedenim uvjetima uporabe jer njihova uporaba u tim uvjetima ne dovodi u pitanje sigurnost te se ne očekuje da će se potrošača dovesti u zabludu. S obzirom na to je dodavanju hrani kao aroma namijenjena samo hemisulfatna monohidratna sol predmetne tvari, primjereno je radi jasnoće izričito navesti da se napomena 1. odjeljka 2. dijela A Priloga I. Uredbi (EZ) br. 1334/2008 ne primjenjuje tu tvar.
                  
               
                     (7)
                  
                  
                     Dio A Priloga I. Uredbi (EZ) br. 1334/2008 trebalo bi stoga na odgovarajući način izmijeniti.
                  
               
                     (8)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Dio A Priloga I. Uredbi (EZ) br. 1334/2008 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 354, 31.12.2008., str. 34.
         
         
            (2)  SL L 354, 31.12.2008., str. 1.
         
         
            (3)  Provedbena uredba Komisije (EU) br. 872/2012 od 1. listopada 2012. o donošenju popisa aromatičnih tvari utvrđenih Uredbom (EZ) br. 2232/96 Europskog parlamenta i Vijeća, o njegovom unošenju u Prilog I. Uredbi (EZ) br. 1334/2008 Europskog parlamenta i Vijeća i o stavljanju izvan snage Uredbe Komisije (EZ) br. 1565/2000 i Odluke Komisije 1999/217/EZ (SL L 267, 2.10.2012., str. 1.).
         
            (4)  EFSA Journal 2017; 15(1):4660.
      
      
         
            PRILOG
            U dijelu A odjeljku 2. tablici 1. Priloga I. Uredbi (EZ) br. 1334/2008 sljedeći unos za FL br. 16.130 umeće se nakon unosa 16.127:
            
               
                           „16.130
                        
                        
                           4-amino-5-(3-(izopropilamino)-2,2-dimetil-3oksopropoksi)-2-metilkinolin-3-karboksilna kiselina
                        
                        
                           1359963-68-0
                        
                        
                           2204
                        
                        
                            
                        
                        
                           Najmanje 99 % minimalne analizirane vrijednosti (IR NMR MS)
                        
                        
                           Napomena: Dio A, odjeljak 2., napomena 1. Priloga I. Uredbi (EZ) br. 1334/2008 ne primjenjuje se na tu tvar.
                           Ograničenja za uporabu kao aromatična tvar izražena kao zbroj karboksilne kiseline i hemisulfatne monohidratne soli, izražena kao kiselina:
                           U kategoriji 1.4. – najviše 10 mg/kg.
                           U kategoriji 1.6.3. – najviše 30 mg/kg.
                           U kategoriji 1.8. – najviše 30 mg/kg.
                           U kategorijama 2.2.1. i 2.2.2. – najviše 30 mg/kg.
                           U kategoriji 3. – najviše 30 mg/kg.
                           U kategoriji 4.2.3. – najviše 10 mg/kg.
                           U kategoriji 4.2.4.1. – najviše 30 mg/kg.
                           U kategoriji 4.2.4.2. – najviše 10 mg/kg.
                           U kategorijama 4.2.5.1., 4.2.5.2., 4.2.5.3. i 4.2.5.4. – najviše 30 mg/kg.
                           U kategorijama 5.1. i 5.2. – najviše 30 mg/kg.
                           U kategoriji 5.3. – najviše 300 mg/kg.
                           U kategoriji 5.4. – najviše 30 mg/kg.
                           U kategoriji 6.3. – najviše 45 mg/kg.
                           U kategoriji 7.2. – najviše 15 mg/kg.
                           U kategorijama 8.3.1., 8.3.2. i 8.3.3. – najviše 15 mg/kg.
                           U kategorijama 8.3.4.1., 8.3.4.2. i 8.3.4.3. – najviše 15 mg/kg.
                           U kategoriji 11.2. – najviše 30 mg/kg.
                           U kategoriji 12.4. – najviše 30 mg/kg.
                           U kategoriji 12.5. – najviše 10 mg/l.
                           U kategorijama 14.1.2., 14.1.3. i 14.1.4. – najviše 7 mg/l.
                           U kategorijama 14.1.5.1. i 14.1.5.2. – najviše 7 mg/kg.
                           U kategoriji 14.2.1. – najviše 7 mg/l.
                           U kategorijama 14.2.2. i 14.2.5. – najviše 10 mg/l.
                           U kategoriji 15.1. – najviše 30 mg/kg.
                           U kategoriji 16. (osim proizvoda iz kategorija 1., 3. i 5.) – ne više od 15 mg/kg.
                        
                        
                            
                        
                        
                           Europska agencija za sigurnost hrane”
                        
                     
                           4-amino-5-(3-(izopropilamino)-2,2-dimetil-3oksopropoksi)-2-metilkinolin-3-karboksilna kiselina hemisulfatna monohidratna sol
                        
                        
                           1460210-04-1
                        
                        
                           2204.1
                        
                        
                            
                        
                        
                           Istoznačnica: 3-kinolinkarboksilna kiselina, 4-amino-5-[2,2-dimetil-3-[(1-metiletil)amino]-3-oksopropoksi]-2-metil-, sulfat, hidrat (2:1:2)
                           Najmanje 99 % minimalne analizirane vrijednosti (HPLC)